Nivustyräleikkauksen jälkeinen hermokipujen puudutus ja/tai  
RF- ablaatio ultraääniohjauksessa

Sinulle on varattu aika nivustyräleikkauksen jälkeiseen hermokipujen puudutukseen ja/tai   
RF- ablaatioon. Toimenpide suoritetaan ultraäänen avulla, joten röntgensäteitä ei käytetä.

Toimenpiteeseen valmistautuminen

Toimenpidettä varten sinun tulee olla syömättä neljä (4) tuntia ennen toimenpideaikaa.

Tyhjennä virtsarakkosi ennen toimenpidettä.

Toimenpiteen suorittaminen

Jos toimenpide tehdään pelkällä puudutuksella, sen kesto on 25–40 min.

Jos tehdään sekä puudutus että RF- ablaatio, toimenpide kestää 45 min.

Röntgenhoitaja valmistelee sinut toimenpidettä varten.

Toimenpidealue pestään, peitellään ja nivusalue puudutetaan.

Röntgenlääkäri kertoo sinulle toimenpiteen kulun ja tekee toimenpiteen.

Pistokohtaan laitetaan suojaksi haavaside.

Toimenpiteen jälkeen huomioitavaa

Vointiasi seurataan toimenpideyksikössä 30 minuuttia.

Vältä pistokohdan kastelua 1 vrk ajan.

Voit liikkua normaalisti kivun sallimissa rajoissa.

Jatkohoidostasi huolehtii toimenpiteeseen lähettänyt lääkäri.

Yhteystiedot

Mikäli haluat lisätietoja sinulle suunnitellusta ultraäänitoimenpiteestä, ota yhteyttä arkisin klo 7.45–15.30 Oulun yliopistolliseen sairaalaan puh. 040 5811728.

Toimenpide tehdään G-kuvantamisella: Avohoitotalo sisäänkäynti G (Kiviharjuntie 9, Oulu) R-kerros.